་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་
ཟང་བཞུགས།
༄༅། །རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་
ཟུར་འདེབས་འདོད་འཇོ་ནོར་བུའི་
བུམ་བཟང་ཞེས་བྱ་བ་
བཞུགས་
སོ། །
༈ན་མོ་གུ་རུ་མཉྫུ་གྷོ་ཥཱ་ཡ།
དཔལ་ལྡན་རིགས་བརྒྱའི་ཁྱབ་བདག་བླ་མ་དང་། །
དབྱེར་མེད་རྒྱལ་ཀུན་ཡབ་གཅིག་ངག་གི་ལྷ། །
ཁྲོས་པའི་གར་མཛད་གཤིན་རྗེའི་གཤེད་པོ་ཡིས། །
མཆོག་དང་ཐུན་མོང་འདོད་དགུའི་ཤིས་པ་སྩོལ། །
འདིར་རྒྱལ་བའི་སྐུ་གསུང་ཐུགས་ཀྱི་རྟེན་ལ་རབ་གནས་བྱེད་ཚུལ། པཎ་ཆེན་བློ་བཟང་ཆོས་
ཀྱི་རྒྱལ་མཚན་གྱིས་མཛད་པའི་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་དམ་པའི་ཕྱག་བཞེས་་་་
བཞིན་འགོད་པ་ལ་ཐོག་མར། འཇིགས་བྱེད་བརྒྱུད་འདེབས་ནས་ཕྱི་རོལ་མཆོད་པའི་བར་དང་། དཀྱིལ་
འཁོར་སྒོ་དབྱེ་ནས་བདག་འཇུག་ཡོངས་རྫོགས་དཀྱིལ་འཁོར་སྒྲུབ་མཆོད་སྐབས་ལྟར་བྱ། སྡོམ་ནི། བདག་
བསྐྱེད་ཁྲུས་སྟེགས་བུམ་པ་དང་། །མདུན་བསྐྱེད་དང་ནི་མེ་ཏོག་བསྒྲུབས། །གསོལ་བཏབ་སེམས་བསྐྱེད་རྟེན་
བསྐྱེད་ཅིང་། །དཀྱིལ་འཁོར་གཞུག་ཅིང་ལྷ་ངོ་བསྟན། །ཁྲུས་དཀྱིལ་རྟེན་བཞག་ཆུ་བཞི་དབུལ། །ཁྲོ་བོ་སྤྱན་
དྲངས་མཆོད་ཅིང་བསྟོད། །བགེགས་གཏོར་ཡུངས་ཆུ་ཁམ་ཕོར་ལྕི། །ཟན་ཆང་རས་ཀྱིས་བྱབས་ནས་ནི། །ཉེ་
389

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་ག
་འབུམ་བཞུགས་སོ།
རེག་མཆོད་བདུག་སྦྱངས་པ་འོ། །ཞེས་གསུངས་པ་ལྟར་ཁྲུས་སྟེགས་གྲུ་བཞི་ཕྱོགས་རེར་ཁྲུ་རེ། དཔངས་སུ་
་རས་
ཁྲུ་དོ་ཡོད་པ་ཅན་གྱི་སྟེང་དུ་དཀྱིལ་འཁོར་གྲུ་བཞི་སྒོ་བཞི། ཕྱི་ནས་ནང་དུ་རིམ་པ་བཞིན་དཀར་དམར་
ནག་པའི་རྩིག་པ་རིམ་པ་གསུམ་དང་ལྡན་པ། འཕར་མ་གཉིས་
་གཉིས་དང་ལྡན་པའི་དབུས་སུ་སྣ་ཚོགས་པདྨ་
འདབ་མ་བརྒྱད་པའི་དབུས་སུ་རྡོ་རྗེ་ནག་པོ། ཤར་དུ་འཁོར་ལོ་དཀར་པོ། ལྷོར་རིན་པོ་ཆེ་སེར་པོ། ནུབ་
ཏུ་པདྨ་དམར་པོ། བྱང་དུ་རལ་གྲི་ལྗང་གུ། མཚམས་བཞིར་ཤར་ལྷོར་འཁོར་ལོ་དཀར་པོ། ལྷོ་ནུབ་ཏུ་རྡོ་རྗེ་
སྔོན་པོ། ནུབ་བྱང་དུ་པདྨ་དམར་པོ། བྱང་ཤར་དུ་རལ་གྲི་ལྗང་གུས་མཚན་པའི་རས་བྲིས་ཀྱི་དཀྱིལ་འཁོར་
བཀྲམ། བུམ་པ་རྣམ་རྒྱལ་དང་ལས་བུམ་ཁྲུས་བུམ་བརྒྱད་དང་བཅས་པ་མཚན་ལྡན་གས་ཆག་མེད་པ་རང་
བཞིན་གྱིས་དཀར་བའམ། ཙནྡན་དཀར་པོའི་ལྡེ་གུ་སོགས་ཀྱིས་བྱུགས། ལས་སྔགས་བརྗོད་ཅིང་གུ་གུལ་
གྱིས་བདུག ཡུངས་དཀར་གྱིས་བྲབས་ཏེ་བགེགས་བསྐྲད། ཆུ་གཙང་གུར་ཀུམ་སོགས་དྲི་བཟང་དང་བསྲེས་
པས་བུམ་པའི་སུམ་གཉིས་ཙམ་དགང༌། དུང་ཆོས་གཟུངས་རྡོར། མགུལ་ཆིངས་ཁ་ཚར་མ་ཉམས་པའི་
གཙང་མའམ། མ་རྙེད་ན་གོས་གང་ཡང་རུང་བ་ཟུང་གིས་ཐོར་ཅོག་གསུམ་པའི་ཚུལ་དུ་བྱས་ལ། སྲད་བུ་
དཀར་པོ་བདུན་གྱིས། ཨོཾ་བཛྲ་ཤི་ཥ་ར་རུ་ཊ་མ་ཊ་དི་ཤཾ་བྷནྡྷུ་ཧཱུཾ། ཞེས་བཟླ་ཞིང་དཀྲི། རྣམ་རྒྱལ་དང་ལས་
བུམ་གཉིས་ལ་བུམ་རྫས་བླ་མེད་ནས་བཤད་པ་ལྟར་སྟག་ཚེར་བ། ཀཎྚ་ཀཱ་རི། གཞན་གྱིས་མི་ཐུབ་པ་དཀར་
པོ། དབྱུག་པའི་ཨུཏྤལ། དབང་ལག་སྟེ་སྨན་ལྔ། མུ་ཏིག གསེར། པདྨ་རཱ་གའམ་མ་རྙེད་ན་དངུལ་ཟངས་
དུང་གང་རུང་། བྱུ་རུ། མུ་མེན་ཏེ་རིན་པོ་ཆེ་ལྔ། ནས། འབྲས། གྲོ། སྲན་མ། སོ་བ་སྟེ་འབྲུ་ལྔ། ག་བུར།
གུར་ཀུམ། ཙནྡན་དཀར་དམར། གླ་རྩི་སྟེ་དྲི་ལྔ། ཏིལ། ལན་ཚྭ། མར། བུ་རམ། སྦྲང་རྩི་སྟེ་སྙིང་པོ་ལྔ་
རྣམས་གཞུགས། བུམ་མཚན་གདགས། ཁྲུས་བུམ་བརྒྱད་ཀྱི་དང་པོར་ཀ་ར། བུ་རམ། སྦྲང་རྩི་སྟེ་མངར་
གསུམ། གཉིས་པར་ཞོ། གསུམ་པར་ཁམ་ལྟར། རྒུན་འབྲུམ་ལྟ་བུའི་འབྲས་བུ། བཞི་བར་འབྲས། གྲོ། ནས།
སྲན་མ། ཏིལ། འབྲུ་ལྔ། ལྔ་པར་ཙནྡན་དཀར་དམར། ཛ་ཏི། ག་བུར། གུར་ཀུམ། གླ་རྩི་སྟེ་དྲི་ལྔ། དྲུག་
390

རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་བཞུགས།
པར་འབྲས་ཡོས། བདུན་པར་སླེ་ཏྲེས། ཀཎྚ་ཀཱ་རི། དབང་ལག རྒྱ་མཚོའི་ཝུ་བ། ཤུ་ངག་སྟེ་བྱ་རྒྱུད་ནས་
བཤད་པའམ། ཡང་ན་སྟག་ཚེར་སོགས་བླ་མེད་ནས་བཤད་པའི་སྨན་ལྔ། བརྒྱད་པར་གསེར། དངུལ། མུ་
ཏིག བྱུ་རུ། མུ་མིན་ཏེ་རིན་པོ་ཆེ་ལྔ་རྣམས་སོ་སོར་བླུག འབྲས་བུ་ཅན་གྱི་ཤིང་གི་ཡལ་ག་ལོ་འདབ་དང་
བཅས་པས་ཁ་བརྒྱན། འདག་རྫས་ནི་ཀློང་རྡོལ་བླ་མ་རིན་པོ་ཆེས། ཕལ་ཁྲུས་ཀྱི་ནི་འདག་རྫས་དགུ། །
མཆོག་ཁྲུས་ཀྱི་ནི་འདག་རྫས་གསུམ། །ཞེས་གསུངས་པ་ལྟར། ཕལ་ཁྲུས་འདགས་རྫས་དགུ་ནི་ཐོག་མར།
དང་པོ་ཟངས་ཀྱི་སྣོད་དུ་སྦྲང༌། ཀ་ར། ཞོ། འོ་མ། མར་ཏེ་ཕྱིའི་བདུད་རྩི་ལྔའི་འདགས་ཆལ། གཞན་
རྣམས་འཁར་བའི་སྣོད་དེ་སྣོད་གཉིས་པར་ཙནྡན་དཀར་དམར། སུག་སྨེལ། ཤིང་ཚ། བ་ལ་ཀ སྤང་སྤོས་
རྣམས་ཞོ་རེ་རས་དཀར་གཙང་མར་སོ་སོར་གཏུམ་སྟེ། ཏིལ་མར་བྲེ་བརྒྱད་ཀྱི་ནང་དུ་བཀོལ་ནས་བྲེ་དྲུག་
སྐམ་ནས་བྲེ་དོ་ལུས་པ་དྲི་ཞིམ་པོའི་འབྲུ་མར་སྟེ་མ་འབྱོར་ན་ཏིལ་མར་ལ་དྲི་བཟང་བཏབ་པ། གསུམ་པར་
འོམ་བུ་སོགས་འོ་མ་ཅན་གྱི་ཤིང་གི་ཤུན་པའི་ཕྱེ་མ་སྐམ་པོ། བཞི་བར་བའི་ཞོ། འོ་མ། མར། ལྕི་བ། ཆུ་སྟེ་
བ་བྱུང་ལྔའི་འདགས་ཆལ། ལྔ་པར་སྤོས་དཀར་མར་དང་སྦྱར་བ། དྲུག་པར་སྐྱུ་རུ་ར་དང༌། མ་ཤ་སྟེ་སྲན་
དཀར་གྱི་ཕྱེ་མ་སྐམ་པོ། བདུན་པར་དྲི་བཟང་ལྔ་ཚན་གང་རུང་གི་འདུགས་ཆལ། བརྒྱད་པར་འབྲུ་མར་
ཏིལ་མར་སྦྱར་བ། དགུ་བར་ཡུང་བ་སྟེ་སྒ་སེར་གྱི་ཕྱེ་མ་སྐམ་པོ་རྣམས་དང༌། མཆོག་ཁྲུས་ཀྱི་འདག་རྫས་
གསུམ་ནི་རིན་པོ་ཆེའི་སྣོད་དུ་དང་པོར་དྲི་བཟང་ལྔའི་འདགས་ཆལ། གཉིས་པར་དྲི་ཞིམ་པོའི་འབྲུ་མར།
གསུམ་པར་དྲི་བཟང་ལྔའི་ཕྱེ་མ་སྐམ་པོ། ཁྲུས་རས་འབྱོར་ན་རས་དཀར་བཟང་པོ་ཁ་ཚར་ཕུ་ཚར་མ་ཉམས་
པའམ། མ་འབྱོར་ན་ཁ་བཏགས་སམ། གོས་དར་དཀར་པོ་སོགས་གཙང་མ་གང་འབྱོར་ལ་གུར་ཀུམ། གི་
ཝཾ། ཙནྡན་སོགས་སྦྱར་བས་པདྨ་འདབ་བཞི། ལྟེ་བར་ཨོཾ། འདབ་མར་མདུན་ནས་གཡས་སྐོར་དུ་ཕྱོགས་
བཞིར། ཧཱུཾ་ཏཱཾ་ཧྲཱིཿཨཱཿ རྣམས་དབུ་ཕྱིར་བསྟན་ཏེ་བྲིས་པ། ཁྲུས་ཀྱི་མེ་ལོང་ཆེ་ལེགས་ལ་དབུས་སུ་ཧཱུཾ། མཐར་
མདུན་ནས་གཡས་སྐོར་དུ་ཡེ་དྷརྨཱ་སྦྲུལ་འཁྱིལ་བ་ལྟར་ཡིག་མགོ་ཕྱིར་བསྟན་ལ་རབ་ཚར་བདུན། ཐ་མ་ཚར་
391

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ།
གཅིག་གུར་ཀུམ་སོགས་ཀྱིས་བྲིས་པ། བཀྲ་ཤིས་ཀྱི་འཐོར་འབྲུ་འབྲས་དཀར་སོགས་འབྲུ་གཙང་མ། སྦྱངས་
ཆས་བ
་བགེགས་གཏོར་གཏོར་ཆོག་གསུམ། ཏིང་ལོ་འཆང་བུ་རྣམས་གསུམ་རེ། གུ་གུལ་གྱི་བདུག་པ། ཡུངས་
དཀར་དང་ཆུ་གཙང་སྣོད་བཅས། ཁམ་ཕོར་དཀར་པོ། དུར་བའི་མྱུ་གུ་དང་བཅས་པའི་བ་ལྕིའི་ཚང་བུ།
ཟན་ཆང་། སེང་རས་རྣམས་བཞི་རེ། ཉེ་རེག་གི་ཆུ་གཙང་གི་སྣོད་བཅས། དྲི་ཆབ། མེ་ཏོག མཆོད་ཡོན།
མར་མེ་སྟེ་མཆོད་པ་བཞི་སོ་སོར་བཤམས། སྤོས་དཀར་མར་དཀར་དང་སྦྱར་བའི་རིལ་བུའི་བདུག་རྫས།
གསོལ་བཏབ་ཀྱི་སྐབས་སུ་བདུག་རྒྱུའི་ཙནྡན་དཀར་དམར་དང་ཨ་ཀ་རུ་སོགས་སྤོས་བཟང་པོ། གོས་དར་
བཟང་པོའི་ན་བཟའ་དམར་སེར་ཟུང་།
གསོལ་བཏབ་ཚིགས་བཅད་མའི་སྐབས་སུ་འཚོགས་པས་འཛིན་
རྒྱུའི་སྤོས་རིང་བཟང་པོ། རྟེན་ལ་འགེབ་རྒྱུའི་ན་བཟའ་སེར་པོ། སོ་རྩིའི་རྫས། རྔོ་ཇ། གོ་ཡུ། གོ་ལའི་ཕྱེ་མ་
གསུམ་མར་ཁུ་དང་སྦྱར་བ། འདིར་ཆུ་བཞིའི་རྫས་ནི་རྒྱས་པའི་ལས་གཙོ་བོ་ཡིན་པས། ཏིལ། ཀུ་ཤ གུར་
ཀུམ། མེ་ཏོག་སེར་པོ། བདུད་རྩི་ལྔ། ཞོ་རྣམས་སོ། །གསེར་གྱི་མིག་ཐུར་གསེར་སྲང་གང་ངམ། ཐ་ན་ཡང་
ཞོ་གང་གི་དྲུག་ཆ་གཅིག་ལས་མི་ཆུང་བ། དངུལ་གྱི་ཀོང་བུར་གནས་པའི་གུར་ཀུམ་ལྟ་བུའི་དྲི་བཟང་མར་
དང་སྦྲང་རྩི་སྦྱར་བའི་མིག་སྨན། སྙན་འདྲུ། རྨང་འཚེར། ཚེམས་ཤིང༌། ཞལ་ཐུར་རྣམས་འབྱོར་ན་རིན་པོ་
ཆེ་ལས་བཟོས་པའམ་བྲིས་པའི་ཚ་ཀ་ལི། ཙ་རུའི་བཟའ་བར་གྲགས་པའི་ལྷ་བཤོས་ཟླུམ་གཏོར་རྒྱན་སྣ་
ཚོགས་ཀྱིས་བརྒྱན་པའི་ཚོགས་གཏོར་མཐར་ཤ་ཆང་ཟས་སྣས་བསྐོར་བ། རིན་པོ་ཆེའི་མཎྜལ། བཀྲ་ཤིས་
རྟགས་བརྒྱད་སོགས་མངའ་དབུལ་གྱི་རྫས་རིན་པོ་ཆེ་སོགས་ལ་བཟོས་པའི་དངོས་སམ་བྲིས་པའི་ཙ་ཀ་ལི།
སྔ་ཕྱི་ཅི་རིགས་པར་འབུལ་རྒྱུ་ཉེར་སྤྱོད་ཀྱི་མཆོད་པ་སྟ་གོན་སྐབས་ཚར་བཅུ་དགུ་དང་།
དངོས་གཞི་ལ་
ཚར་ཉེར་གཉིས་ལས་མི་ཉུང་བ། ནང་མཆོད་ཐོད་པའི་སྣོད་བཅས། ཁྲུས་ཀྱི་སྐབས་བུམ་པ་འཛིན་པའི་
ཚོགས་པའི་ཞལ་གྲངས་དང་མཉམ་པའི་རྟེན་ཁེབས། ཚོགས་པའི་གྲངས་ཀྱི་རྡོར་དྲིལ། སྦུག་སིལ། རྔ་དུང་
སོགས་རོལ་མོ། བཀྲ་ཤིས་ཀྱི་རྫས་གི་ཝཾ། ཞོ། དུར་བ། བིལ་བ། དུང་དཀར། ལི་ཁྲི། ཡུངས་དཀར་རྣམས་
392

རབ་གནས་དགེ་ལེགས་རྒྱ་མཚོའི་ཆར་འབེབས་ཀྱི་ཟུར་འདེབས་འདོད་འཇོ་ནོར་བུའི་བུམ་བཟང་བཞུགས།
སྣོད་སྐྱོན་མེད་གཙང་མ་དང་བཅས་པ་སོགས་ཡོ་བྱད་ཐམས་ཅད་ཚོགས་པར་བྱས་ལ།
བཤམས་ཚུལ་ནི་
གཡས་ཕྱོགས་སུ་ཡི་དམ་གྱི་བྲིས་སྐུ་བཀྲམ་པའི་མདུན་དུ་ཡི་དམ་གྱི་གཏོར་མ་རྒྱན་ལྡན། གཡས་སུ་ཕྱོགས་
སྐྱོང་དང་། ། གཡོན་དུ་ཆོས་རྒྱལ་གྱི་གཏོར་མ་བཤོས་བུ་བཅུ་གཉིས་ཀྱིས་བསྐོར་བ་དང༌། དེའི་མདུན་དུ་
སྟེགས་བུའི་ཁར་དཀྱིལ་འཁོར་ལེབ་མོར་བཀྲམ་པའི་མཐའ་སྐོར་དུ་ཉེར་སྤྱོད་ལྷ་གྲངས་དང་མཉམ་པའམ།
ཚར་བཅུ་ལས་མི་ཉུང་བར་བཤམས།
དམའ་བ་ཞིག་གི་ཁར་བཤམས།
སྔོན་འགྲོའི་མཆོད་གཏོར་སློབ་དཔོན་གྱི་མདུན་ཕྱོགས་སུ་སྟེགས་
རབ་ཏུ་གནས་བྱའི་རྟེན་གྱི་དྲུང་དུ་མཆོད་ཁྲིའི་སྟེང་དུ་མཆོད་པ་གང་
འབྱོར། དེའི་མདུན་དུ་ཁྲུས་སྟེགས་ཀྱི་སྟེང་དུ་ཁྲུས་དཀྱིལ་གྱི་དབུས་སུ་མེ་ཏོག་དང་ཀུ་ཤའི་གདན་ལ་རྣམ་
རྒྱལ་བུམ་པ་དང་། དེའི་གཡོན་དུ་ལས་བུམ་གཉིས་ཀའི་མདུན་སློབ་དཔོན་ལ་བསྟན་ཏེ་བཞག རྣམ་རྒྱལ་གྱི་
སྟེང་དུ་དུང་ཆོས་དྲི་བཟང་གི་ཆུ་དང་བཅས་པའི་ཁར་གཟུངས་རྡོར་བཞག དེ་དག་གི་མདུན་ནས་གཡས་
སྐོར་དུ་འདབ་མ་བརྒྱད་ལ་ཁྲུས་བུམ་བརྒྱད། དེའི་ཕྱི་རོལ་ཏུ་འདག་རྫས་རྣམས་རྟེན་གྱི་གཡས་ངོས་ནས་
མགོ་བརྩམས་ཏེ་བཤམས། དེ་ཡང་ཕལ་ཁྲུས་རྣམས་སློབ་དཔོན་ངོས་དང༌། དེའི་བར་རྒྱབ་ཏུ་མཆོག་ཁྲུས་
ཀྱི་རྫས་རྣམས་བཀྲམ། དེའི་མཐར་མདུན་ངོས་སུ་མཆོད་པ། ཁྲུས་གཞོང༌། མེ་ལོང་། ཁྲུས་རས། དུང་བའི་
བིར་རྣམས་དགོད། གཡོན་གྲལ་གྱི་སྒྲུབ་གྲོགས་གཅིག་གི་མདུན་དུ་སྟེགས་ཀྱི་ཁར་ཆུ་བཞི་བཟེད་ཞལ་རྣམས་
དང་། གཡས་གྲལ་དུ་རྟེན་ལ་ཉེ་བར་མཆོད་གཡོག་པའི་ཉེ་འཁོར་དུ་སྦྱངས་བྱས་དང༌། བདུག་པ། སྤོས་
ཕོར། སྤོས་སོགས་མངའ་དབུལ་གྱི་རྫས་རྣམས་དང༌། བཀྲ་ཤིས་ཀྱི་རྫས་རྣམས་སོ་སོར་སྣོད་ཡོད་ཀྱང་སྡེ་
ཚན་སོ་སོ་བ་རྣམས་སྣོད་ཆེ་བ་རེར་བཤམས་ཏེ་སྐབས་སུ་བབས་པའི་ཚེ་རང་གིས་འབུལ་དགོས་རྣམས་རང་
གིས་འབུལ། སློབ་དཔོན་གྱིས་འབུལ་དགོས་རྣམས་སློབ་དཔོན་གྱི་མདུན་དུ་བཤམས། རྣམ་རྒྱལ་དང་ལས་
བུམ་གཉིས་སུ་དཀྱིལ་འཁོར་གྱི་ལྷ་ཚོགས་དང༌། ལས་ཀྱི་ལྷ་བསྐྱེད་པ་སོགས་བུམ་བསྐྱེད་ལྟར་བསྒྲུབས།
བུམ་པ་གཉིས་སློབ་དཔོན་གྱི་མདུན་དུ་བཞག
རྟེན་བསྐྱེད་ཀྱི་རྗེས་སུ་མེ་ལོང་ལ་རབ་ཏུ་གནས་བྱའི་ལྷ་
རྣམས་ཀྱི་གཟུགས་བརྙན་འཆར་དུ་བཅུག་ལ་འོག་ཏུ་གདན་ལ་རྟེན་འཇོག་སྐབས་ཁྲུས་དཀྱིལ་གྱི་སྟེང་དུ་་་་་་
393

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
མཉྫུའི་ཁར་བཞུགས་སུ་གསོལ། ཁྲུས་བུམ་རྣམས་དང་འདག་རྫས་རྣམས། ཁངྒ་དྷིཀ་གིས་བསངས།
ནྱ་ཏཱས་སྦྱངས། སྟོང་པའི་ངང་ལས་བཾ་ལས་ཞེས་པ་ནས་གྱུར། ཁྲུས་བུམ་རྣམས་ཀྱི་
ནང་དང་ཧཱུཾ་ལས་འཁར་བ་དང་ཟངས་སོགས་རིན་པོ་ཆེའི་སྣོད་རྣམས་སུ་འདག་་
རྫས་སོགས་དག་བྱེད་རྣམས་ཀྱི་སྟེང་དུ་ཟླ་བའི་དཀྱིལ་འཁོར་ཞེས་པ་ནས། བྱིན་
གྱིས་བརླབས་པར་གྱུར། ཅེས་པའི་བར་བརྗོད། ཨོཾ་ཨཱཿཧཱུཾ། བརྒྱ་རྩ་དང་། ༀ་དྲི་མ་དྷུ་སྣ་
ན་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡ་ཤྲི་ཡེ་ཧཱུཾ། དེ་བཞིན་དུ་ཐོག་མཐའ་སྦྱར་ཏེ། ཛ་དྷི།
ཕ་ལ། བྲུ་ཧི། གརྦྷེ། ལབྫ། ཨོཾ་ཥ་ཏི། མ་ཎི། ཞེས་པ་བར་དུ་བཅུག་པ་ཉི་ཤུ་རྩ་གཅིག་རེ་
དང༌། འདི་སྐབས་བུམ་པ་རང་རང་གི་སྔགས་བཟླ་ཚེ་གཟུངས་རྡོར་ཤར་ནས་རིམ་བཞིན་རང་རང་གི་བུམ་
པའི་ཁར་སྤོ། ཐུན་མོང་དུ། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ཞེས་སོགས་དང༌། རྟེན་འབྲེལ་
སྙིང་པོའང་ཉེར་གཅིག་བཟླས་ཏེ་ཁྲུས་བུམ་དང་དག་བྱེད་རྣམས་བསྒྲུབས། མེ་ལོང་གི་སྟེང་གི་རྟེན་འབྲེལ་
སྙིང་པོ། ཁངྒ་དྷིཀ་གིས་བསངས། ཤཱུ་ནྱ་ཏཱས་སྦྱངས། སྟོང་པའི་ངང་ལས་ཡི་གེ་རྣམས་ཞེས་
པ་ནས། མེ་ཏོག་དང་བཅས་པར་ཐིམ་པར་གྱུར། ཅེས་པའི་བར་བརྗོད་ལ། ཡེ་དྷརྨ་བརྒྱ་རྩ་
བརྒྱད་བཟླས་ཏེ་ཡི་གེ་རྣམས་བཀྲུས་པའི་དྲི་བཟང་གི་ཆུས་མེ་ཏོག་ཁྱབ་པར་བྱ་སྟེ་མེ་ཏོག་སྒྲུབ་ཚུལ་ལོ།